als_Latn dik_Latn sag_Latn
Gjatë këtyre ditëve Gjirokastra është kthyer në qendër sportive të intenerarëve turistike me motorra. Mbritja e vizitorëve të huaj me motorra sportivë në Gjirokastër është një prej risive të këtyre ditëve.
Austriaku Hans Martin Visher është një prej atyre dhjetëra të apasionuarëve pas dyrrotëshit, i cili po realizon një udhëtim në Shqipërinë turistike përfshirë edhe zonën e Gjirokastrës. Prej 20 vitesh ai ndërmerr udhëtime me motorin e tij në vende të ndryshme të botës, ndërkohë që kësaj radhe në guidën e tij ka përfshirë për herë të parë Shqipërinë. “Prej disa ditësh po kryej një udhëtim me motor në vendin tuaj”, thotë mjeku austriak ndërsa tashme si turist viziton Shqipërinë i ulur në ndenjësen e një “Honda”-je.
E kam nisur me Durrësin, vijon ai, kam mbërritur në Gjirokastër, do të vazhdoj me Korçën, Elbasanin, Tiranën, Shkodrën, etj. Mes të tjerash ai pohon se gjatë këtij udhëtimi ka soditur një natyrë të bukur dhe të mrekullueshme, ka takuar njerëz mjaft miqësorë. “Mendoj se vendi juaj i ka të gjitha kapacitetet për zhvillimin e një turizmi të qëndrueshëm në të ardhmen, madje ai mund të jetë një sektor fitimprurës për Shqipërinë”, thotë mysafiri nga Austria. Ndërkohë gjatë qëndrimit në Gjirokastër ai ka përshkuar me Hondën e tij disa prej zonave të veçanta të qytetit të cilat i kanë lënë mbresa të veçanta. Kam parë nga afër Pazarin e gurtë, thotë ai, kështjellën, disa prej shtëpive karakteristike dhe mendoj se janë mjaft të veçanta në mënyrën e ndërtimit dhe konceptimit të tyre arkitektonik. Mes të tjerash ai sugjeron që vlera të tilla duhen mirëmbajtur dhe restauruar pasi janë mjaft tërheqëse për turistët. Një turizëm cilësor mund të sjellë të ardhura të mirë për banorët e qytetit, thotë austriaku Hans Martin Visher ndërsa premton se do të përfshijë sërish Gjirokastrën në udhëtimin e tij me motor.
als_Latn als_Latn als_Latn